Box 'n Dice bestaan uit 'n boksie propvol konkrete apparaat, asook 'n DVD waar "tannie Marise" saam met die maats aktiwiteite doen. Deur middel van liedjies en animasie word begrippe vasgelê. Daar is ook 'n rekenaar-CD vir ouers om hul toe te rus met kennis en hul te bemagtig om deel te wees van hul kind se Wiskunde-ontwikkeling. Die doel van die pakket is om kinders te inspireer en opgewonde te maak oor Wiskunde, asook aan hul genoeg konkrete ervaring te gee sodat hul 'n vaste grondslag het vir meer formele Wiskunde. Op die oomblik is daar nie 'n soortgelyke pakket in die mark nie, daar is hoofsaaklik net invul-boekies beskikbaar. Jy kan ook meer lees op my webwerf www.boxndice.co.za